ਲਤੀਕਾ ਸਰਨ
ਲਤੀਕਾ ਸਰਨ, ਤਾਮਿਲਨਾਡੂ, ਭਾਰਤ ਦੀ ਸਾਬਕਾ ਪੁਲਿਸ ਡਾਇਰੈਕਟਰ ਜਨਰਲ ਹੈ। ਇਸ ਤੋਂ ਪਹਿਲਾਂ ਉਹ ਚੇਨਈ ਵਿਚ 36 ਵੇਂ ਪੁਲਿਸ ਕਮਿਸ਼ਨਰ ਵਜੋਂ ਸੇਵਾ ਨਿਭਾਅ ਰਹੀ ਸੀ। ਉਹ ਭਾਰਤ ਵਿਚ ਇਕ ਮਹਾਨਗਰ ਪੁਲਿਸ ਸੰਗਠਨ ਦੀ ਅਗਵਾਈ ਕਰਨ ਵਾਲੀ ਇਕਲੌਤੀ ਔਰਤ ਹੈ। ਇਸ ਤੋਂ ਪਹਿਲਾਂ ਉਹ ਇੱਕ ਵਧੀਕ ਡਾਇਰੈਕਟਰ-ਜਨਰਲ-ਪੁਲਿਸ ਆਫ਼ ਪੁਲਿਸ (ਏ.ਡੀ.ਜੀ.ਪੀ.) ਸੀ।

ਅਰੰਭ ਦਾ ਜੀਵਨ 
ਸਰਨ ਦਾ ਜਨਮ 31 ਮਾਰਚ 1952 ਨੂੰ ਕੇਰਲਾ ਦੇ ਇਦੂਕੀ ਜ਼ਿਲ੍ਹੇ ਵਿੱਚ ਹੋਇਆ ਸੀ। ਉਸਦੇ ਪਿਤਾ ਦਾ ਨਾਮ ਐਨ.ਐਸ. ਧਾਰ ਹੈ। ਉਹ ਜੇਮਜ਼ ਫਿਨਲੇ ਐਂਡ ਕੋ ਵਿਖੇ ਪਹਿਲਾ ਬਾਗ਼ਬਾਨ ਸੀ, ਜੋ ਬਾਅਦ ਵਿਚ ਟਾਟਾ ਟੀ ਬਣ ਗਿਆ। ਉਸਦੀ ਮਾਤਾ ਦਾ ਨਾਮ ਵਿਜਯਲਕਸ਼ਮੀ ਧਾਰ ਹੈ। ਉਸਨੇ 1976 ਵਿਚ ਤਾਮਿਲਨਾਡੂ ਦੀ ਇੰਡੀਅਨ ਪੁਲਿਸ ਸਰਵਿਸ ਵਿਚ ਦਾਖਲਾ ਲਿਆ, ਜਿਸ ਵਿਚ ਦਾਖਲ ਹੋਣ ਵਾਲੀਆਂ ਪਹਿਲੀਆਂ ਦੋ ਔਰਤਾਂ ਵਿਚੋਂ ਇਕ ਸੀ, ਦੂਜੀ ਥਾਈਲਗਾਵਤੀ ਸੀ।

ਕਰੀਅਰ 
ਸਰਨ ਦੀਆਂ ਪੋਸਟਾਂ ਵਿੱਚ ਏ.ਡੀ.ਜੀ.ਪੀ. ਸਮੇਤ ਸਿਖਲਾਈ ਅਤੇ ਪ੍ਰਾਜੈਕਟ ਡਾਇਰੈਕਟਰ, ਤਾਮਿਲਨਾਡੂ ਪੁਲਿਸ ਅਕੈਡਮੀ; ਪੁਲਿਸ ਇੰਸਪੈਕਟਰ-ਜਨਰਲ, ਵਿਜੀਲੈਂਸ ਅਤੇ ਭ੍ਰਿਸ਼ਟਾਚਾਰ ਰੋਕੂ ਡਾਇਰੈਕਟੋਰੇਟ (ਡੀ.ਵੀ.ਏ.ਸੀ.) ਆਦਿ ਸ਼ਾਮਿਲ ਹੈ। ਉਹ 20 ਅਪ੍ਰੈਲ 2006 ਨੂੰ ਗ੍ਰੇਟਰ ਚੇਨਈ ਦੇ ਕਮਿਸ਼ਨਰ, ਪੁਲਿਸ ਕਮਿਸ਼ਨਰ ਬਣੀ।

8 ਜਨਵਰੀ 2010 ਨੂੰ, ਉਸ ਨੂੰ ਤਾਮਿਲਨਾਡੂ ਲਈ ਡਾਇਰੈਕਟਰ ਜਨਰਲ ਆਫ਼ ਪੁਲਿਸ (ਡੀ.ਜੀ.ਪੀ.) ਨਿਯੁਕਤ ਕੀਤਾ ਗਿਆ, ਜੋ ਕਿ ਭਾਰਤ ਦੇ ਕਿਸੇ ਰਾਜ ਦੀ ਦੂਜੀ ਮਹਿਲਾ ਡੀ.ਜੀ.ਪੀ. ਅਤੇ ਤਾਮਿਲਨਾਡੂ ਦੀ ਪਹਿਲੀ ਮਹਿਲਾ ਡੀ.ਜੀ.ਪੀ. ਬਣੀ। ਸਰਨ ਦੀ ਨਿਯੁਕਤੀ ਨੂੰ ਬਾਅਦ ਵਿਚ ਇਕ ਹੋਰ ਆਈ.ਪੀ.ਐਸ. ਅਧਿਕਾਰੀ ਦੁਆਰਾ ਚੁਣੌਤੀ ਦਿੱਤੀ ਗਈ ਸੀ ਜਿਸ ਨੇ ਦਾਅਵਾ ਕੀਤਾ ਸੀ ਕਿ ਉਸ ਦੀ ਸੀਨੀਅਰਤਾ ਨੂੰ ਨਜ਼ਰ ਅੰਦਾਜ਼ ਕਰ ਦਿੱਤਾ ਗਿਆ ਹੈ। ਅਕਤੂਬਰ 2010 ਵਿਚ, ਮਦਰਾਸ ਹਾਈ ਕੋਰਟ ਨੇ ਸਰਨ ਦੀ ਨਿਯੁਕਤੀ ਨੂੰ ਪਲਟ ਦਿੱਤਾ ਅਤੇ ਫੈਸਲਾ ਦਿੱਤਾ ਕਿ ਤਿੰਨ ਯੋਗ ਉਮੀਦਵਾਰਾਂ ਦੀ ਇਕ ਸੂਚੀ ਜ਼ਰੂਰ ਪੇਸ਼ ਕੀਤੀ ਜਾਣੀ ਚਾਹੀਦੀ ਹੈ, ਜਿੱਥੋਂ ਰਾਜ ਸਰਕਾਰ ਆਪਣੀ ਚੋਣ ਕਰੇਗੀ। ਸੂਬਾ ਸਰਕਾਰ ਨੇ, "ਉਚਿਤ ਵਿਚਾਰ ਅਤੇ ਸੁਪਰੀਮ ਕੋਰਟ ਦੇ ਨਿਰਦੇਸ਼ਾਂ ਦੀ ਪੂਰੀ ਪਾਲਣਾ ਕਰਦਿਆਂ," ਫਿਰ ਸਰਨ ਨੂੰ ਸੂਚੀ ਵਿੱਚੋਂ ਚੁਣਿਆ। ਉਸ ਨੂੰ 27 ਨਵੰਬਰ 2010 ਨੂੰ ਦੁਬਾਰਾ ਨਿਯੁਕਤ ਕੀਤਾ ਗਿਆ ਸੀ।

ਸਰਨ ਅਪ੍ਰੈਲ 2012 ਵਿਚ ਰਿਟਾਇਰ ਹੋਈ ਸੀ।

ਰਿਟਾਇਰਮੈਂਟ ਤੋਂ ਬਾਅਦ 
ਆਪਣੀ ਰਿਟਾਇਰਮੈਂਟ ਤੋਂ ਬਾਅਦ, ਉਹ ਆਪਣਾ ਸਮਾਂ ਸਮਾਜਿਕ ਗਤੀਵਿਧੀਆਂ ਵਿਚ ਬਿਤਾਉਂਦੀ ਹੈ। ਉਸਨੇ ਸਕੂਲ, ਕਾਲਜਾਂ ਵਿੱਚ ਜਾਗਰੂਕਤਾ ਸੈਸ਼ਨ ਨਾਲ ਸੜਕ ਸੁਰੱਖਿਆ ਸੈਕਟਰ ਨੂੰ ਵਧੇਰੇ ਮਹੱਤਵ ਦਿੱਤਾ ਅਤੇ ਗੈਰ ਸਰਕਾਰੀ ਸੰਗਠਨਾਂ ਰਾਹੀਂ ਵੀ ਜਾਗਰੂਕ ਕੀਤਾ ਹੈ। ਇਕ ਐਨ.ਜੀ.ਓ. ਦਾ ਉਦਘਾਟਨ ਵੀ ਕੀਤਾ, ਜਿਸ ਵਿਚ  ਆਪਣੇ ਦੇਸ਼ ਨੂੰ ਐਕਸੀਡੈਂਟ ਫ੍ਰੀ ਨੇਸ਼ਨ ਵਜੋਂ ਬਦਲਣਾ, ਵਲੰਟੀਅਰਾਂ ਦੇ ਨਾਲ ਚੰਗੀ ਸਾਮਰਿਅਨ ਕਾਨੂੰਨ ਜਾਗਰੂਕਤਾ ਅਤੇ ਸੜਕ ਸੁਰੱਖਿਆ ਜਾਗਰੂਕਤਾ ਪੈਦਾ ਕਰਨਾ ਸ਼ਾਮਿਲ ਹੈ। ਉਸਨੇ ਜਨਤਾ ਨਾਲ ਵੀ ਗੱਲਬਾਤ ਕੀਤੀ, ਜਾਗਰੂਕਤਾ ਪਰਚੇ ਵੰਡੇ  ਅਤੇ ਉਨ੍ਹਾਂ ਨੂੰ ਸੜਕ ਸੁਰੱਖਿਆ ਨਿਯਮਾਂ ਦੀ ਪਾਲਣਾ ਕਰਨ ਦੀ ਮਹੱਤਤਾ ਬਾਰੇ ਦੱਸਿਆ।

ਬਾਹਰੀ ਲਿੰਕ 

 ਚੇਨਈ ਸਿਟੀ ਪੁਲਿਸ ਦੀ ਅਧਿਕਾਰਤ ਵੈੱਬਸਾਈਟ 
 ਤਾਮਿਲਨਾਡੂ ਪੁਲਿਸ ਦੀ ਅਧਿਕਾਰਤ ਵੈੱਬਸਾਈਟ

ਹਵਾਲੇ 

ਕੇਰਲਾ ਦੀਆਂ ਔਰਤਾਂ
ਭਾਰਤੀ ਮਹਿਲਾ ਪੁਲਿਸ ਅਧਿਕਾਰੀ
ਭਾਰਤੀ ਪੁਲਿਸ ਅਧਿਕਾਰੀ
ਜ਼ਿੰਦਾ ਲੋਕ
ਜਨਮ 1952